Ponto Aniĉkov

La Ponto Aniĉkov estas la unua kaj plej fama ponto trans la rivero Fontanka en Sankt-Peterburgo, Rusio. La nuna ponto, konstruita inter 1841 kaj 1842 kaj rekonstruita inter 1906 kaj 1908, kombinas simplan formon kun kompleksaj detaloj. Aldone al ĝiaj kvar famaj ĉevalskulptaĵoj (1849-1850), ĝi havas ornamitajn ferbalustradojn kiuj distingas ĝin de aliaj similaj strukturoj en la urbo. La ponto estas menciita en la verkoj de Aleksandr Puŝkin, Nikolaj Gogol kaj Fjodor Dostojevskij.

 Ĉevaloj de Klodt 

La kvar ĉevalstatuoj sur la ponto estis dezajnitaj fare de rusa skulptisto P.K. Klodt (Peter Clodt von Jürgensburg) kaj estas iuj el la plej rekoneblaj famaĵoj de la urbo. La temo venas de la kolosaj romiaj marmoroj, ofte identigitaj kun Dioskuroj, situantaj en Kvirinalo, Romo. La skulptaĵoj montras kvar nudajn virojn dresantajn sovaĝajn ĉevalojn.

 Eksteraj ligiloj 

 СПб ГБУ «Мостотрест»
 Энциклопедия Санкт-Петербурга 

Kategorio:Konstruaĵoj en Sankt-Peterburgo